มันนีทูเดย์
ธอส.ทำบัตรชิปการ์ดฟรี
1 มิ.ย. 2559

ธอส.ทำบัตรชิปการ์ดฟรี
ธนาคารอาคารสงเคราะห์ (ธอส.) แจ้งว่า ลูกค้าเปลี่ยนบัตรเอทีเอ็มแบบแถบแม่เหล็กเป็นบัตรแบบชิปการ์ด ธอส.จะยกเว้นค่าธรรมเนียมการออกบัตรใหม่ ทั้งลูกค้าเดิมที่ประสงค์เปลี่ยนบัตรและลูกค้าใหม่ที่สมัครทำบัตรแบบชิปการ์ด พร้อมยกเว้นค่าธรรมเนียมการใช้บัตรในปีแรก (เฉพาะลูกค้าใหม่) นอกจากนี้ผู้ถือบัตรเอทีเอ็มของ ธอส. จะได้รับสิทธิพิเศษและส่วนลดมากมายจากบริษัทและร้านค้าพันธมิตรชั้นนำต่างๆ ที่เข้าร่วมโครงการ
ธนชาตฟรีทำบัตรเดบิต
นายอนุรักษ์ ตันติพิพัฒนา ผู้อำนวยการอาวุโสธุรกิจลูกค้ารายย่อย ธนาคารธนชาต กล่าวว่า ธนาคารธนชาตขอให้ลูกค้าเก่าและลูกค้าใหม่ที่ถือบัตรเอทีเอ็ม เปลี่ยนเป็นบัตรเดบิตฟรีเวอร์ ฝังชิป EMV (EMV Chip) ที่เพิ่มความปลอดภัย โดยไม่มีค่าใช้จ่ายใดๆ ในการเปลี่ยนบัตรหรือออกบัตร เมื่อสมัครพร้อม Thanachart Connect (บริการธนาคารผ่านโมบายแอพ) จะได้รับการยกเว้นค่าธรรมเนียมบัตรรายปี ตลอดอายุบัตร รวมถึงฟรีค่าธรรมเนียมในการทำธุรกรรม ถอน โอน จ่าย เช่น ถอนเงินได้ทุกตู้ ทุกธนาคารทั่วประเทศ